  Туспуктэм: Руслан Нуриахметов Наталия Сильвестрова 6+ Удмуртиын «Театральное Приволжье» V фестивале куриськонъёсты кутыны кутскизы. Элькунысь нылпи (6-17 арес) но егитъёслэн (18-35 арес) театр огазеяськонъёссылы вожвылъяськонэ пыриськыны ӵекто. Со сярысь элькун тӧролэн но кивалтэтлэн пресс-службазы ивортӥз. Куриськонэз чӧлсконпусъя келяны луэ. Фестивальлэн улосвыл люкетэз 2023-тӥ арын толсурозь мыноз, округ люкетэз – 2024-тӥ арын толшор-тулыспал толэзьёзы, финалэз – южтолэзе-оштолэзе  Вожвылъяськонлэн берпуметӥ люкетаз 28 спекталь потоз – Приволжск федерал округлэн 14 улосвылысьтыз быдэн одӥг нылпи но одӥг егитъёслэн коллективзы. Соослэсь спектакльёссэс фестивальлэн сайтаз поттозы. Вормисьёсты жюри сизьым номинациосъя быръёз: «Лучший молодёжный спектакль», «Лучший детский спектакль», «Лучшая режиссёрская работа», «Лучшее музыкальное оформление», «Лучшее художественное оформление», «Лучшая мужская роль», «Лучшая женская роль». «Лучший молодёжный спектакль» но «Лучший детский спектакль» номинациосын вормисьёс дышетон форуме пыриськозы, кытын соос быгатонлыкъёссэс азинтозы, яке выль спектакль пуктыны грант басьтозы. Со сяна, номинациосын вормисьёслэн «Больше, чем путешествие» огазеяськонлэн туризм программаяз пыриськыны луонлыксы кылдыоз. Фестивалез ворсанэз но финалистъёслэсь ужъёссэс телевидениын но интернетын возьматозы. Тодэ вайытом, 2023-тӥ арын вожвылъяськонын Удмурт кун университетысь творчествоя «Луна» огазеяськон «Живое» постановкаеныз «Лучшее художественное оформление» номинациын вормиз. Тегъёс: Театр пиналъёс егитъёс фестиваль Удмуртия ПФО  